Kohli wiht Dhoni
కోహ్లీ అందుకోలేని ధోనీ రికార్డు
న్యూఢిల్లీ: టీమిండియా కెప్టెన్‌గా ధోని నుంచి సారథ్య బాధ్యతలు స్వీకరించిన కోహ్లీ అదే స్థాయిలో అద్భుత విజయాలను సొంతం చేసుకున్నాడు. ఈ క్రమంలో స్వదేశంలో వరుసగా 19 టెస్టుల్లో టీమిండియా పరాజయం అన్నది లేకుండా జట్టుని నడిపిం చాడు. అంతేకాదు కెప్టెన్‌గా జట్టు సహచరులకు విలువైన సూచనలు ఇస్తూ,ఓ రోల్‌ మోడల్‌గా నిలిచాడు.అయితే నాలుగు టెస్టుల బోర్డర్‌-గవాస్కర్‌ ట్రోఫీలో భాగంగా పుణేలో జరిగిన తొలి టెస్టులో కోహ్లీ సేన పరాజయం పాలుకావడంతో ధోని రికార్డును ఎప్పటికి అందుకోలేకుండా పోయాడు. అదేమిటంటే ధోని కెప్టెన్సీలో టీమిండియా సొంత గడ్డపై ఆస్ట్రే లియాతో ఆడిన ఏ టెస్టులో కూడా పరాజయం చెందలేదు.వరుసగా 8 టెస్టుల్లో ఆస్ట్రేలియాను ధోని నేతృత్వంలోని టీమిండియా ఓడించింది.2008-09 సిరీస్‌లో నాలుగు టెస్టుల సిరీస్‌ను 2-0తో ధోని సేన గెలిచింది.ఆ తరువాత 2010-11లో కూడా ఇదే ఫలితం పునరావృతమైంది.చివరిసారిగా 2012-13లో ఆస్ట్రేలియాపై 4-0తో సిరీస్‌ను క్లీన్‌ స్వీప్‌ చేసింది.ఈ సిరీస్‌లో ఆస్ట్రేలియాపై ధోని డబుల్‌ సెంచరీని సాధించాడు.తాజా సిరీస్‌లో కోహ్లీ సేన ఫేవరేట్‌గా బరిలోకి దిగింది.అయితే పుణేలో జరిగిన తొలి టెస్టులో టీమిండియాకు పెద్ద షాక్‌ తగిలింది.స్వదేశంలో టీమిండియా ఘోర పరాజయం చెందిన టెస్టుల్లో ఇదొకటి.ఆసీస్‌ స్పిన్నర్‌ ఒకీప్‌ 12 వికెట్లు తీసి ఆసీస్‌ విజయంలో కీలక పాత్ర పోషించాడు.441 పరుగులు టార్గెట్‌తో బరిలోకి దిగిన టీమిండియా 107 పరుగులకే ఆలౌటైంది.దీంతో పుణే టెస్టులో భారత జట్టుపై ఆస్ట్రేలియా 333 పరుగుల తేడాతో ఘన విజయం సాధించింది.తద్వారా 2004 తరువాత తొలిసారి భారత గడ్డపై ఆస్ట్రేలియా టెస్టు మ్యాచ్‌ని గెలిచింది.